Hun var aktiv politiker for Trondheim Høyre. Hun var vararepresentant til Stortinget i periodene 1937–1945 og 1945–1949 og representerte Trondheim og Levanger; hun møtte 85 dager som stortingsrepresentant, som en av få kvinner i mandatperiodene. Hun var også medlem av Trondheim bystyre og formannskap fra 1938. Hun var styremedlem i Høyrekvinners klubb fra 1929, Trondheim Høyreforening fra 1933 og Trondheim lærerinneforening 1927–1932. Hun var nestleder i Trondheim kvinneråd fra 1935 og var leder for Trondhjems Kvinnesaksforening 1950–1954.